B4-0307/96

Ψήφισμα σχετικά με τις ώρες πτήσεως και τις ώρες εργασίας του ιπτάμενου προσωπικού

Το Ευρωπαϊκό Κοινοβούλιο,

- έχοντας υπόψη το ψήφισμά του της 14ης Φεβρουαρίου 1995 σχετικά με την ανακοίνωση της Επιτροπής σχετικά με τις προοπτικές της πολιτικής αεροπορίας στην Ευρώπη ((ΕΕ C 56, της 6.3.1995, σελ.28)),

- έχοντας υπόψη το ψήφισμά του της 14ης Δεκεμβρίου 1995 σχετικά με την εφαρμογή του νομοθετικού προγράμματος και των λοιπών δράσεων κατά το 1995 καθώς και σχετικά με το πρόγραμμα εργασίας της Επιτροπής για το 1996 ((ΣΠ της ημερομηνίας αυτής, Μέρος ΙΙ, Σημείο 7)),

Α. έχοντας υπόψη ότι η Ευρωπαϊκή Αρχή Πολιτικής Αεροπορίας επεξεργάζεται και αναμένεται να υιοθετήσει κανόνες σχετικά με τον χρόνο πτήσεως και τον χρόνο εργασίας του ιπταμένου προσωπικού,

Β. λαμβάνοντας υπόψη ότι η Ευρωπαϊκή Αρχή Πολιτικής Αεροπορίας δεν διαθέτει ούτε την νομική ούτε την πολιτική βαρύτητα για να συμβάλλει στη δημιουργία μιας ισχυρής, ανταγωνιστικής και αποτελεσματικής πολιτικής αεροπορίας στην Ευρώπη[semigr ] ότι οι κοινωνικοί εταίροι έχουν επικρίνει την έλλειψη διαφάνειας και τις ακατάλληλες από δημοκρατικής απόψεως διαδικασίες που εφαρμόζει, επικρίσεις τις οποίες υποστήριξε σθεναρά το Ευρωπαϊκό Κοινοβούλιο,

Γ. έχοντας υπόψη ότι η Κοινότητα έλαβε τα πρώτα μέτρα για τον εναρμονισμό του τεχνικού κανονιστικού πλαισίου για τις αεροπορικές μεταφορές βάσει του άρθρου 84 της Συνθήκης ΕΚ, εγκρίνοντας τον κανονισμό (ΕΟΚ) αριθ. 3922/91 του Συμβουλίου της 16ης Δεκεμβρίου 1991 που αφορά την εναρμόνιση των τεχνικών προδιαγραφών και των διοικητικών διαδικασιών στον τομέα της πολιτικής αεροπορίας ((ΕΕ L 373 της 31.12.1991, σελ.4)),

Δ. λαμβάνοντας υπόψη ότι ο εν λόγω κανονισμός προβλέπει ότι είναι δυνατή η υιοθέτηση, στο μέλλον, νέων διατάξεων που θα έλθουν να προστεθούν στα κοινοτικά νομοθετικά μέτρα που θα εγκριθούν βάσει του άρθρου 84, παράγραφος 2 της Συνθήκης ΕΚ,

Ε. έχοντας υπόψη ότι οι κανόνες που διέπουν τις συνθήκες πτήσεως και εργασίας του ιπταμένου προσωπικού δεν είναι μόνο τεχνικής και διοικητικής φύσεως αλλά έχουν και άμεσες συνέπειες για τις συνθήκες εργασίας καθώς και για την υγεία και την ασφάλεια κατά τη διάρκεια της απασχόλησης του προσωπικού αυτού[semigr ] ότι, ως εκ τούτου, είναι επίσης εφαρμόσιμο το άρθρο 118 Α της Συνθήκης ΕΚ,

ΣΤ. έχοντας υπόψη ότι ο τομέας των μεταφορών αποκλείσθηκε από το πεδίο εφαρμογής της οδηγίας 93/104/ΕΚ του Συμβουλίου της 23ης Νοεμβρίου 1993 που αφορά ορισμένες οργανωτικές πτυχές του χρόνου εργασίας ((ΕΕ L 307 της 13.12.1993, σελ.18.))[semigr ] ότι το Κοινοβούλιο έχει επανειλημμένως ζητήσει από την Επιτροπή να υποβάλει προτάσεις για να καλύψει τους τομείς αυτούς,

1. τονίζει ότι, η βελτίωση του επιπέδου ασφαλείας των μεταφορών αποτελεί έναν από τους βασικούς πολιτικούς στόχους της Ένωσης και έναν ουσιαστικότατο στοιχείο για τις αεροπορικές μεταφορές[semigr ]

2. επισημαίνει ότι για την διατήρηση ενός υψηλού επιπέδου ασφαλείας κατά τις αεροπορικές μεταφορές, απαιτείται η θέσπιση όχι μόνο τεχνικών προδιαγραφών, αλλά και προδιαγραφών που θα αφορούν τον κοινωνικό τομέα, την υγεία και την ασφάλεια κατά την απασχόληση του προσωπικού καθώς και τις ιατρικές πτυχές της απασχόλησης αυτής[semigr ]

3. υπενθυμίζει το αίτημα που υπέβαλε για την υιοθέτηση, με βάση το άρθρο 118 Α της Συνθήκης ΕΚ, οδηγιών που να αφορούν το θέμα της εναρμόνισης του χρόνου εργασίας καθώς και άλλες πτυχές του τομέως των μεταφορών, συμπεριλαμβανομένου και του τομέως των αεροπορικών μεταφορών[semigr ]

4. τονίζει ότι η ολοκλήρωση της κοινής αγοράς στον τομέα των αεροπορικών μεταφορών θα πρέπει να περιλαμβάνει κοινά μέτρα για την ασφάλεια των αεροπορικών μεταφορών καθώς και την εναρμόνιση των κοινωνικών συνθηκών που θα εξασφαλίζουν τον ελεύθερο και θεμιτό ανταγωνισμό και θα δημιουργούν ένα υψηλό επίπεδο ασφαλείας και κοινωνικών προδιαγραφών στην βιομηχανία των ευρωπαϊκών αερομεταφορών[semigr ]

5. εκφράζει τη λύπη του για το γεγονός ότι η Επιτροπή δεν κατόρθωσε να υποβάλει κάποια πρόταση σχετικά με τον τομέα αυτό της πολιτικής αεροπορίας, παρόλο που είχε αναγγείλει, στα πλαίσια του ετησίου προγράμματος εργασίας της, ότι είχε την πρόθεση να το πράξει[semigr ]

6. καλεί την Επιτροπή να αναλάβει τις ευθύνες της και να καταθέσει, επειγόντως, μια πρόταση που θα αφορά τον χρόνο πτήσεως και απασχόλησης του ιπταμένου προσωπικού, και την θέσπιση κοινών προδιαγραφών εκπαίδευσης και χορήγησης της σχετικής αδείας ασκήσεως του επαγγέλματος τόσο στους αεροσυνοδούς όσο και στους πιλότους[semigr ]

7. καταδικάζει τις μονόπλευρες και αντιδημοκρατικές ενέργειες της Ευρωπαϊκής Υπηρεσίας Πολιτικής Αεροπορίας, ζητεί δε από την Επιτροπή να δρομολογήσει, προς τούτο, κατάλληλες διαπραγματεύσεις με τους κοινωνικούς εταίρους και να λάβει πλήρως υπόψη τα σχετικά επιστημονικά και ιατρικά πορίσματα καθώς και τα πορίσματα που αφορούν τα αεροπορικά δυστυχήματα[semigr ]

8. ζητεί από την Επιτροπή να λάβει υπόψη της τις αντιρρήσεις της Ευρωπαϊκής Ένωσης Ιπταμένου Προσωπικού, όσον αφορά τους προτεινόμενους από την Ευρωπαϊκή Υπηρεσία Πολιτικής Αεροπορίας κανόνες, ιδιαίτερα όσον αφορά την περίοδο ανάπαυσης, τα προβλήματα που προκύπτουν από τη διαφορά ώρας (jet lag) και την μέγιστη επιτρεπόμενη περίοδο απασχόλησης χωρίς διακοπή[semigr ]

9. υπενθυμίζει τα προγενέστερα ψηφίσματά του, ιδιαίτερα το προαναφερθέν ψήφισμά του της 14ης Φεβρουαρίου 1995 για το οποίο έγινε μνεία ανωτέρω, και το οποίο ζητεί τη δημιουργία μιας Κοινοτικής Υπηρεσίας Πολιτικής Αεροπορίας η οποία θα έχει αρμοδιότητες στα θέματα που αφορούν την ασφάλεια των αερομεταφορών[semigr ] στις αρμοδιότητες της υπηρεσίας αυτής πρέπει να περιλαμβάνονται και η πιστοποίηση της καταλληλότητας προς πτήση των αεροσκαφών, ο έλεγχος της εναερίου κυκλοφορίας και η επαγγελματική κατάρτιση στην πολιτική αεροπορία[semigr ]

10. ζητεί από την Επιτροπή να εισάγει τα απαραίτητα μέτρα για την εφαρμογή του ψηφίσματος αυτού και να ενημερώσει εντός τριμήνου το Ευρωπαϊκό Κοινοβούλιο για τα προς τούτο ληφθέντα μέτρα[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και στις κυβερνήσεις των κρατών μελών.